
KA LAHPHRANG 

Sa shiwat pat nga kwah ban kyndoh biang la i duitara 
ha nengpei ban rwai myllung na ka bynta la ka Ri, hapdeciq 
ki samla shynrang bad kynthei kiba iashong sawdong ka 
lyngwiar dpei, hadien ba nga la pynbeit ksai bha 

Ha kane ka por nga kwah ban iathuh ba yitx del 3huli 
tang ka mynta kaba tip aiu kii^ lerf^ hyni^ mynta ki la 
sdang ban iatrei lang ha kaba ^a hynntn k^j^apban khyl- 
lie ia ka mynor kaba ka la pruid dak bad run ban kdcvv 
bad iathuh hangno ka dang duna bad ruh ban ong ia ka 
mynta ban pynbiang kumba ka dei khnang ba ka lah 
ban buh lyntih ha ka rukom kaba beit. 

Ki shrah ki dang jyllei, ki khohruh khohrum ki dang 
syrtah) ki phret ki phrong ki dang sakma bad ym pat laii 
ban prat ban lum ban lang ha ka rukom kaba dei. Imac 
ka dang khain shim poi liaduh ban Ja dcp ban leh kumta. 
La katta ruh nga dei ban iai laksaid khlem shongthait ban 
khawa ia la i lieng kynda, ryngkat ryngkat bad u Nongkha- 
wa haduh ban da poi sha shiliang ha kan^ kaduriaw kaba 
jrong kynian, jong ka thoh ka tar u khun Khasi. 

Ha kane ka kynti hadien, ba nga lum ia ki pb^ec ]ci 
phrong na kylleng sawdong ka mariang nga pyrshang ban 
pyndait lang kumne kumba ki long, ngam tip la ka dui 
ka dar, ka riam ka beit> ka long ka lup, ka phong ka 
kup ka biang ne ka duna> ba,d ia kata nga iehnoh ha ka 
jingpeit ngor bad tai shalani Jong phi ban thew ban wah, 
ban bishar khadar, bad lada phi ohem ba ki dang duna ha 
kano kano ka bynta sngewbha ban iathuh bad ban iakdew 
lem kum ka dak Jong kajingiatei khnang ba ha ki sngi 
kiba bud nga lah ban nangkham pynbha shuh shuh bad 
kata hi ka long ka jinglong briew, hynrei kaei kaba^ ngi 
khmihlynti ka long kaba janai. Kumta ha kine ki jing- 
pyrshang kiba ngi dei ban iakynduh ruh shibun ki dieng 
pynkiang, nga sngew kum ban ong ba ngi dei ban 
long kum ka ^SNG£1T’ ka um kaba krang ia ki krem 
mawlong mawteh Jong ka ramia bun spah pruh jar jar 

kiilciT) jingsawa, khlemclur khlemdar, hynrei ka trei minot 
ia ]a ka kam haduh ba kan da mih pat kaba itynnad, ka- 
ba siigur bad kaba ibang ban dih. 

Ngam lah khlem da sngewnguh ia I Prof. R. S. Lyngdoh^ 
Speaker Meghalaya Assembly, iba la kloi ban pynlut por 
lia kaba iarainia, bad ban aibuit aimynsiem lem bad ban 
kynthoh rub halor kanc kajingthoh. I dang iai pynshlur 
ba ngam pat doi ban shongthait tang hangne hynrei ban 
nang iai iaksaid katba ka jabieng ka dang proh, ka met 
ka dang khlaiii bad ka puson ka dang bang. 

Kajingkyntu bad jingaimynsiem jong i ka long kaba 
[lynshlur shibun eh ia nga hi. Nga ngeit ba in nang iai 
bieng ban iai pyni lem ia ki jingduna kiba ialap hateng 
hateng ha ka jingpyrshang jong nga ban shakri ia la ka 
Ri bad ka jaitbynriew lyngba ine i jingpyrshang. 

Shikynticn ruh, ngam lah khlem da sngewnguh ia I 
Mr. B. M. Rodborne, Secretary Literature Committee ksi 
Synod, iba la kloi ban pyllait ^r khnang ban iapeit lem ia 
ki proofs naduh ba sdang haduh ba kut. 

Ka abong sa ha phi ki nongpule baieit ban iarvvai 
myliung lem bad nga ha ki jaka bad ki por baroh. 


Dt. Icwiynghep, 

Shillong-8 B. CHEDRACK JYRWA. 

The I2th November, I97f. 



KA JINGKYNTHOH 


Ka long kaba sngewphuhmat ban tip bad ban iohi ia 
ka jingwan paw pyrthei kaba ter shiter jong ki nongthoh 
bad ki myllung Khasi. Nga da sngewkmen eh ba tang 
hapdeng khyndiat por hadien ba la pynmih ia ka kot 
poetry “Na Pongshai Ki Puramit” u Bah Chedrack u la lah 
ban pynmih pyrthei sa shiaong ne shikyiithup ki poetry ha 
ka kot jong u kaba u jer kyrteng “Na Nengpei kasur 
myllung.” Ha kane ka song u nongrwai u la kynthup lang 
ia ki jingrwai kiba ktah ia ki jingmui jingpyrkhat bad ia 
ka pyrkhat pyrdaiii u Khasi, khamtam ha ka mynta. 

Katba dang lah ban buddien ia ka JingroiJong ka 
Khasi Poetry, ngi lah ban ong ba dei u S. M. Amjad Ali, u- 
ba long uba nyngkong eh ban pynmih shisong ki jingrwai 
Khasi ha ka kot kaba u jer kyrteng “Ka Myntoi,” ne “Ka 
Kot Boil,” ha ka snem 1888. Ngi lah baa oug ba une ii 
rangbah, wat la um dei u Khasi i ub, pynban u long ii 
nongmait lynti ia ka Khasi Poetry. Hadien kata, ngi mhi 
sa ia ka jingpaw pyrthei jong ka jingrwai “U Sier 
Lapalang ” jong u Rev. Morkha Joseph ha ka kot khubor 
“U Nongkit Khubor,” jong ka siiem 1891. Unc u rangbah 
u la seng nongrim ia ka dur ka phong jong ka Khasi Pbetry 
da ki jingrwai ba bun jaid jong n kiba u la thoh hapdeng ki 
snom 1890 haduh ka snem 1916. Hynrei ka kot Poetry j<mg 
u pat ka dang niih pyrthei dang shen da ka kyrteng Ka 
Ryngkap ne Poetry Khasi,” bad la pynmih ia ka da u khun 
khatduhjong u, u Bah H. James I ham. 

U Myllung uba la sain dur saifi daria ka Khasi Poetry 
bad ia ka jingjylliew jong ka rukom pyrkh« u Kha» u dei 
u Babu Soso Tham uba la pynmih ia “Ki Poetry Khasi, 
ha ka snem 1926. Ia kane ka song la jer kyrteng thymmai 
pat da “Ka Doitara Ksiar.” ha ka snem 1936. Ha Ka 
Duitara Ksiar,” ka pyrthei Khasi ka iohi nyngkong eh la 
u Myllung ba phylla bad uba la lah ban suh khlieh iha ki 
thwei iingstad ba jylliew tam kaba don ha ka mariang, ha 
ka pyrthei, bad ha ka Ipngbriew manbriew ka jjn^wai 
jong u shaphang “Ki Sngi Barim u Hynliiew Trep, kaba 
la paw pyrthei ha ka snem 1936, ka la long kum ka jtng- 

kieng ksiar kaba btcng ia ka hyndai^ ka mynra bad ka 
lawei kaba bteng ia ka khyndew bad ka bneng, bad kaba 
htpng ia ka rukom pyrkhat Khasi paka ia ka jingiadei u 
bricw bad U Blei. 


ka snem 1937, u Rev. Father H, Elias, u lapynmili 
ia *‘Ka Harnsaik ki poi’" kaba kren ia ka dur ka phoiig 
bad ka pyrkhat pyrdaifi jong *‘Ki Sngi Barim u Hynniew 
Trrp*’ Kine artylJi— “Ki Sngi Baiim u Hynftiew Trep,” 
bad “Ka Hanisaia ki por,” ki long ki jingsarong ka Ri 
ha ka Jiang ka Khasi Literature. 


Ha kane kajuh hi ka snem 1937, u Bah B. Thang- 
khiew II pynmih shikynthup ki jingrWai bad phawar ba ha 

I iikom jong u ha ka kot ‘‘Ki ’tien rwai Khasi.” Une ruh 

II long u nongrwai tern Duitara ba bang uba ka jaidbyn- 
] iew ka dei ban sngewsarong. Ha kane kajuh ka snem u 
Babu Primrose Gatphoh u la pynmih pyrthei ia ka Skit 
Lympiar jong u shaphang “U Sier Lapalang ” 


Ha ka snem 1956 pat, u Bah Victor G. Bareh u pyn- 
mih ia ka kot Poetry jong u kaba kyrteng “Ki Poetry 
Khasi.’ Imat une u rangbah u la thaw ia kawei pa kawei 
ka jingrwai ha ki sur jong ki ksai ka duitara^ kiba long 
ki bUr Khasi paka. 


Lada ka spem 1960 ka poetry Khasi ka la rung sha 
ka juk ka Kenaissance. Ka long kaba eh ban tainia lut ia 
ki hangne. “Ka Phawar Rwai Khasi,” bad u Elija,” 
da i Bah Frank M. Pugh, “Na la Rympei,” da i Bah 
Bajubon Khailukhi, “Kiuei pat ki SyUtiew” da i Bah 
S. J. Duncan, ^‘Ka sUr Pangnud u khun Khasi,” da i Bah 
O. M. Wahlang, “Ki sur na la Ri” da i Bah S. Khongsit, 
“Na lum Khasi,” da i Bah D. S Khongdup, bad “Na 
Pongshai ki Puraniit,” da i Bah B. C. Jyrwa. Kine ki long 
ki matti ba la pynpaw tnadan da U Mytidng ba tbit jong 
kana ka juk mynta. 

IJynK'i vvat hapdeng kat kane ka jingroi jong ka Khasi 
l^)etty, pynban ngi lah ban ong ba ka Khasi Poetiy ka la 
loi tang ha ka iiang ki Lyrics. Ha ka liang ki Ballad ngi 
dang don tang lai tylli, ha ka liang ki Ode. ngi don tang 
kawei, ha ka liang ki Ellogy ngi dang don tang khyndiat eh, 
ha ka liang ki Narrative Poetty ngi dang den tang lai ne 
saw tylii,.ha ka liang ki Sonnet ngi (Jang don khadsaw tylli. 
Ngim pat don Epic-poetry, ngim pat don wat ki Blank verse 
luh, Hynrei wat hapdeng kine ki jingduna, ki Myllung 
Kltasi ki la Jah ban saihdur ia ki jaid poetry kiba ngim ju 
shem koit ha kiwei kiwei pat ki ktien. ‘ U nongtem Dui- 
tara’' ba thaw i 3ah B. Thangkhicw bad ka “Phawar-phar- 
shi” jong I Bah Frank M. Pugh ki long ki nuksa jong kum 
kiia ki jait poetry Khasi nylla, 

Lada bishar ia ka mynsicm kaba paw ha ki Myllung 
jong kane ka juk, ym sleiti shuh ba ka jaitbynriew Khasi 
kan sa pynmiii ki Hotner, ki Shakespeare, ki Kalidasa, ki 
V’irgil, ki Gothe bad ki Milton. Te ka jaitbynriew Khasi 
kan sa paw pyi thet haba shit haba shai ka sngi. 

‘‘Na nengpei ki Sur Myllung” ka long sa kawei pat ka 
ihup jong ki Khasi Lyiics. Ha kinc kijingrwai ngi shem 
ba u Bah Chedrack u iaksaid ha kane ka juk kaba dap da 
ki jingtynjuh, ki jingpynshoi bad ki jingwan tap lup u lyput 
ba dum. Teng leng sngew kumba u la iapop bad ngam 
jyllop ha ki idem ba iewkhong jong “Ka Sor Shillong,” 
iiynrei kham bunsien pat u ieng rangbah hapdeng kijing- 
lynjuh la kum u “U dieng khyrwait Iyer.” Hapdeng ka 
jingdum iongngit u iohi ia ka ^Jingshai na ki sengdeng.” U 
kyntu bad pyrta ban kit bad ban bret ia ki jingsniew kum 
ba trei wah Disoi,” U pynrem jur ia ki briew kiba long 
kum ka “Wei iong sarong” bad kiba pynkitpap ia la ka 
nohsip ha U Trai Nongthaw, bad ruh ia kiba buaid Inger 
ha ka jingpynshoi ka Iyer Sor. U i wai pynrem ia ki riew 
jaipdeh kum “U Labanang Khlem khmat,” u rwai iaroh 
ia ki nongialani bad ki riewkit khia ia la ka Ri, u rwai iaroh 
ia la ka State Meghalaya ba kan pynsuhsieng kum u “Tiew 
pathai khubor u rwai iaroh ia “Jingieit nylla.” U rwai 
pyndonburom ia ka jaitbynriew ba shisha la kum “U 

songshna dur." • Khatduh u pyndonburom ia "Ka tip 
brtew tip Biei” bad u rwai iaroh ia U Nongthaw uba king 
ia “I Lieng Kynda” jong ka jingim u briew. Wat ka biria 
shaphang “U Dak,” ngi shem ba ka fohg ka biria dei por. 
Kine bad bun kiwei pat ki long ki jingrwai kiba pynkhih 
mynsiem ia ngi bad ia ki longdien ban *‘Ini namar ka Ri.” 
Nga dang khmihlynti shibun kiba khambha na uno n 
Myllung jong ngi. 


PROF. R. S. LVNGDOH, M.A. 
SHILLONG, SPEAKER, 

Dt. The I St May, 1971. Meghalaya Legislative 

•Assembly. 

Koit-Koit Kam Phar 


Bun phew kylla ki snem kMd iaid» 

Hynrei ngam pat shym klet ; 

Hamar ba kem 
Ka Tlang 
Daitthah, 

Shuwa u nai Nohprah. 

Nga sngewsammut ba nga kynmaw, 
Shaphang kaba la jia ; 

Nga ngeit phi ruh 
Pnin sngew 
Biria^ 

Ynda nga la kliana. 

Shisien la don uwei u Lok, 

Ba ju leit rah khubor ; 

Kylleng ka Ri 
U leit 
U wan, 

Wat la lynti kajlan. 

Ryngkhat shisien b’la lap ka niict, 
B’u mih kham dier na Sor ; 

Shiteng lynti 
U hap 
Ban sah, 

Pajih na Shnong Mawkriah. 

Tang poi shnong briew u sdang pyrtliew, 

Ka ing u Rangbah Shnong ; 

**Katai hangtai.” 

Nangta 
Ki kdew^ 

^‘Ka ing ba don ladew.” 

Sak sak shata u ihew ban laid, 
Katba d^ng^kham imat ; 
l^ang poi hangta 
Sb.iphang 
U ieng, 

Bap rung u sngew eh kheng. 

Hyniei ynda u pyrkhat bha, 

**Lehse ngam shym bakla ; 

Hawei lei lei 
Lada 
Ngan leit. 

Mat seh ia nga kin peit.” 

Nangta ki dteng phalor u weng, 
Ki ksew ki sdang kynhaiA ; 

U Rangbah Shnong 
Nangta 
Umih, 

U nang tharai u Ksih. 

Phowse ynda u mih shalait, 

IVu Dak pynban u shem ; 

^‘Shano kumne 
Phi mut 
Ban leit ?” 

•‘Shane/' u jubab beit, 

U Rangbah Shnong u nang tharai, 
B’u wan donkam ia u ; 

“Da rung ha ing/’ 

Nangta 
U ong, 

“Ngin sa iakren da shong/' 

‘•Samon aiu ia nga phin ai ?” 

Kylli u Rangbah Shnong ; 

‘•Ym don ci ci 
Shaphang 
Jong phi, 

Tang ia « Mwi Kiri.’* 

“Uei uta, hangno u shong ?*' 
Tohkit u Rangbah Shnong ; 

“Ha Marbisu 
Katbh 
Nga tip, 

U lok, la ha u ahrip.’* 

tuh aiu u thiem aiu, 

Ne u shohnoh shohpat ?’* 

U tohkit bniah 
La kat 
Uwei, 

Napdeng ki ksan rympei. 

^^Ngarn tip shibun shaphang kata/’ 
Jubab kloi Ian u Dak ; 

^’Tang khyndiat eh 
Katba 
Nga sngew, 

Ka kam iaknieh khyndew,” 

^'Balei katta phi dang hangne?” 

Ban ktien u Rangbah Shnong ; 

*^BMa lap ka miet 
Bad kem 
Ka thngan, 

Ngam lah shuh ban iaid bran.” 

Ka kmie ki khuii u Rangbah vShnong, 
Khynrad ka shet ka tiew ; 

U Dak bapli 
loh lap 
Tyrsaw, 

Ha ding ka sdang thep khaw. 

Tang mar iarah puk puk ka khat, 

Khlem ap kan da kham sngat ; 

Kum fliangthangdoh, 

Uruh 
Law law 

Bad mew bad mew u taw. 

B’la jur ka thngan um laplieng shuh, 
Wat tang ban da burom ; 

Hadien kata 
U sdang 
Peit mat. 

Ban leh da ba pyrkhat. 

Ynda !a kdang lap sa ka thait^ 

Um lah iakyrda shuh; 

Wat la khana 
Ki bteng 
Klilem kut, 

Samthiah, ka la pynthut. 

Ynda ki i bM^ slioh than oli, 
B’u saliam khlctn sangeli ; 
U Rangbah Shnong 
U sdang 
Pynsei, 

Ki nep najan nengpri. 

Ka snieh sidap najrong tympan, 

Diengiap najrong tyngier ; 

Ba uri kham syaid 
B'u khlem 
Rail ncp, 

Kat bar da pci ka stop. 

Nalor ki jain ba ki la ai, 

Sa kawci ka lajai ; 

La ka kbam jot 
Ki sdang 
Tyrwa, 

Ba ioh u dang duna. 

**Koit koic kam pher,” kloi Ian u ong, 
‘‘Katne ka la biang eh ; 

Ka nep katne 
Ka ding 
Katne. 

Ngam donkam shoh lehsc.'' 

Ki pat namar^ki. la jumad, 
Ki sdang ban iai pynbor ; 
**Shane te ma, 

Ka la 

Kbam khriat. 

BHa sdang mynta shi hat/' 

^^Koit koit kam pher/* u ban ktien biang, 
'^Katne ]a pahuh eh ; 
la kup ma phi 
I oh phi 
la khriat, 

Mat kliriat mynta shiwat.** 

Baroh arngut ki shu ia wiat, 

Ka iai pynbor la thait ; 

Namar ki la 
Dep spel 
Lupa, 

Ka khriat kan ym duna. 

J a katta ruli shuwa ban loit thiah« 

Hajan jong u ki buh ; 

‘^To ieh hangto,** 

Ong ka 
Men kmie, 
mat shim dalade.’^ 

Kumta ruh de ki leit thiah noh, 

Ki da sairimur artat ; 

^*Ngin sa peit kai 
Kumno 
Un leh, 

Katto b’u iapyneh.’* 

Lada uin kyrthat kum fiianglong, 

Mynstep ngin iapeit kai ; 

“Shiteng synia 
La da 
Um khar, 

U dei shisha u Snar.” 

Ka ding ba klang ka sdang ban lip, 
Ka met ka sdang par khriat I 
U sdang syndong 
Bad klufn 
Artat, 

SMa sdang kam na ki kjat. 



6 


Kadiang ka mon v td^og ban ksaid, 

Ki kjat rub u sdang kdor ; 

Kat Aaba 
Um don 
Jaka, 

U sdang babe kylla. 

Ka miet dang jrong ka khriat nang jur, 
Ban khie la tngewl^raifi ; 

Hangta run liak 
U sdang 
Kynmaw, 

Rajai ba jot rynthaw. 

B’la dum sharak um imat shuh, 

Da kti u sdang ban bta; 

Hangta lyngktop 
U tang 
loh ksoh, 

Jem jai tt sdauig ban khroh. 

Nangta n sdang tyllup byniap ; 

Nalor kiba mynshwa ; 

Shiphang u sngew 
La wan 
Jingsyaid. 

La kat muna pdem kait. 

B’la thut ka thiah jan kynih syiar, 

Ngai n^ai u lap iol Mhiah ; 

Ltyan mih sngi 
Dang ha 
Ka nep« 

Ki kam lano un dep ? 

Hum hum bam ham u tang iohsngew, 
Jait joit u^kUe pynstet.; 
kmieJki khun 
U^Rang* 

Bah Shmog, 

Sha duriMr ka ndb kyrtong. 

Shxphang oa lait‘lca rung pynst^ 

Shikham u langtanli ; 

Baroh baroh 
Kishu 
Peit 

I a no kan.sleit tyngek ? 

U Dak u la sho peit lyngngoh, 

Khlem pat tip ia ka daw ; 

Kynjuiii halor 
Mula 

Snieh Ksib, 

La khih sa tang ka kblieh. 

Ki khun tam sneng u nang tharai» 

Ban ai jingsneng sfaiwat ; 

La tangduma 
U kbum 
Pynskhem, 

Kyngkat mynsiem sngewlem. 

Ka kinie ki khun u Rangbah Shnong, 
Shanep rtyai pynban ; 

Kk sdang byrthen 
Kktim 
Katla, 

Ban sngap la sngew salia. 

‘‘Khun ka tara anen^,” nangta ka ong, 

Ki-y da sympat aitat ; 

**Koit koit kam pher, 

Nang ong 
Ki briew, 

Pha tur kumba kwah shrifew.** 

Bun wat ka bom fla suwan jait 
Artat ka tim ka tla ; 

‘*^a'|a’ marmlien 
Nkdien 

Ngoii kAiit-phMtf da.ahem kmie/* 

La saw kyrang u Dak bapli, 

B’la sngewlehraifi'hi suit) ; 

Sha kren jyndat 
U ieng 
De joit, 

^^Kane te ka ban sloit.” 

“Kumno kumta phin shu leit noh,” 
Bynrap ktien pat u Kpa ; 

*^Da bam da sa 
Wat nym 
Kyrkieh, 

Ngin tab d’i doh japieh.’* 

“Koit koit, kam pher/’ u kum ong biang, 

^*La sngi nga kham kyrkicii ; 

Ngan sa bam pat 
Lano 
Lano, 

Ynda nga poi wan, ho 

Kumta ruh bran la ka jbola, 

U kieng pynstet ha met ; 

“Khublei, Khublei 
la phi 
Baroh, 

La sngi^ ngan shu leit noh/' 

Tang shu palat shabar phalor, 

Rangbah Shnong b’la sngewbieit ; 

Ka kmic ki khun 
U sdang 
Ban mai, 

Ba ka la leh kam kai. 

Ka pat b’la Sngewsainmut than eh, 
Wei briew ka wiat rymmuifi ; 

Kam nud ai nia 
loh ia 
Bun ktien, 

**Koit koit kam pher shisien.” 

Tang kut kata u sn^ng tyngoh, 

Ba kan nym marmlien shuh ; 

Kiwei ki ar 
La shai 
Shisngi, 

Kum ia u Dak bapli. 

^‘Koit koit kani phcr/’ ka sah khana 
Naduh kata ka Sngi ; 

Ha shiiong ha thaw 
Tang shu 
Phcr blin, 

Phaishi da kam, da ktion. 

Ka Sor Shillong 

Ka Sor Shillong ka Ri donnam, 

Naduh Hyndai Kulong pham dam ; 

Na pha ki mih ki Rang bad Thei, 

B’la phriang baroh shisnieh pyrthei ; 

Burom jong pha bym lah iathuh. 

La khun, la ksiew pha la pynphuh ; 

Ngi sngewsarong namarkata. 

Ban shong lyngngeit ha pneh jong pha ; 

Ki Iyer iwbih na pha ki shlei. 

Ban beh sha jngai i’u Ksuid i’u Khrei ; 

Uba wan thap teh mraw ia ngi, 

Hamar ba ngim shym khmihlynti. 

Pha dei ruh pleng Nongbah donnam, 

Meghalaya bad Ri Assam ; 

Kumta pha kdup kat uba wan, 

Pha bsa pha pjiah la lut hi Ian ; 

Baroh kat kiba tip ia pha, 

Kim lah khlcm wan ban wad jaka : 

Ban shong tyngkhap syndah jong pha, 

Ban rieh shongtngen n’u slap n’u phria. 

Naduh Ri dkhar ki da wan khnang. 

Ban mad jangew ban mad jathang ; 

Mynsiem jong pha la kum u jhur, 

Kat uba wan kat uba tur ; 

Thapniang ba syaid baroh pha kdup, 

Wat i’u seifipuh ruh pha kynthup : 

Pham ju da thew pham ju da woh, 

^Jynsur mynsiem lut ia baroh ; 
imat lada ki don jingmut, 

Urnngap jong pha wat ban kjit lut. 

Katba ka hok ka sot ka dang shong khet ha pha. 
Bad wat ka jingshisha ka dang teh lakam bha ; 
Mano ban khmihlynti ba ha pha kan wan jia. 
Ban pynbyrsieh katne da pap da sang da ma ; 
Haduh b’u ’Lei Shillong u da iam pangdohnud, 
Haba u peit ia pha, mynsiem katno ka ud ; 

La jan kat ka Sodom, b’la pynbitar i’U Blei, 
B’la pynjyrsieh da pap jingbhabriew b’la sepei* 

Sor Shillong ! Ko Sor Shillong ! 

Balei katne pha kylla long ! 

La jingbhabriew ba pha la die. 

La jinglong bha phan sa babe ; 

Ban ia ka im la suk ka iap. 

Baroh ki rong jong pha la kjap ; 

Kat shaba pbai kat shaba peit, 

Kat shaba wan kat shaba Jeit, 
la dur bhabri^^w jong pha la s^ah, 

Jinglong sotti phongrai la biah ; 

Sa tang ka shyicng ka snep pha sah, 

Sa katno wait phan dang shah shtah ! 
Hynrei dang don ba kmen pynban, 

Namar b’la dap la u Saipan.” 

Haba shupeit la i iap ngiah. 

Ban shu iasngap ym i lah shah ; 

*^Mano ba kynoi katta pha dang thiah, 

Ka snarn u Longshwa wat mut ka la pjiah ; 
Kane kam dei ho ka kam thamula, 

Ba phin ialehkai khlem thew khlexn tara ; 
Peit thuh ki Longshwa kumno ki buh dak, 
Ba ngi, ki longdien ngin bud sak-shi-sak ; 
loh shah shongkulai h’u mynder shisngi, 
Tang katta artat khiewja la byndi.*^ 

Ka Por Samla 


Ka por Samla bym lah thikna, 
l^SL kum i lieng khlem don boitha ; 

Ki kjat jong ka kim lah satia. 

Ban thew beit sak tang shi jaka ; 

Pura ka mon ka bang ban iaid, 

13an poi Iiit man ha don ki lad ; 

Jaka shongneh bym pat thikna, 

Ka ivv^at khlem thait bad ka lynga. 

Sha-ia iashai teng teng ka king, 

Sliajan sha jngai ka met ka sting ; 

Ka ud kham iar ba kan khanglad, 
Namar kim shlan da ka thohthad ; 
Jngai na la shnong ban thiah khynraw 
Ban shat waidong ioh pam ka daw ; 
Kyi woh jiiigioit nangta ban phah, 
Vncla sngewthuh b’la dait khabah. 

Ka por Samla kan bijai ci ; 

Nc kan kynshew ba kan sa sci ; 

Sumar ba ipli ka pulom ei, 

Jingim Samla ha.ka pyrthei ; 

T.a bor la buit ngin sri Jut phar, 

Sha khamakha ioh liat pat bar ; 

Ra ioh sepei jinglong Samla, 

Kaba kham koi ban ksiar nylla. 

La Wan Ur Long 

Ki Shalyntem ka por ki her, 

Khlem pat da sngewthuh sawar bha 
Arphew kylla ki snem kum Iyer, 

ICi wan urlong ei khamakha ! 
Riewlum rtiilingi ka Ri India, 
Shaphang jong ngi niano babiia ; 
lano buroni yn ai niyrita ! 

Ki rang kynsai ka Ri b’la kha. 


Riewthor ba kliim dohnud ki ieng. 
Ban beih pyj shah ban ia aireng ; 

Ki khwan myntoi wow ! ki byrngem, 
Khlein kheih ia Ja ka rain ka rem ; 
Ani ! ki khih ka leit Delhi, 

Ki sngew hana ba tang ma ki ; 

Katne ki Lum ki la lyngkhuid, 

Sa aiu pat ki k\vah ban nguid ? 


Sorkar India kuni ka Do in. kniic, 

Da jingsngewkhia, jingud jingnam ; 
Sha ium ka peit da phuh samrkhie, 
Dohiiud kuhiw ka kyilon kram ; 
Hangno kin tep ia la ki pop, 

Ba i’u Riewlum ki la phyinop ; 

Wat ha b’la lap ki jan thap len. 

Da ktien ba khor kum u Laren. 


Dei ban da ai jingsneng tyngeh, 

Ba kin pei shkor ia kam b’la leh ; 
Dada la leh kum slia Ri Thor, 
Mynsiem ki Lum kan kham synjor ; 
Namar ia ngi la ibeifi than, 

Khlem da ailad ngin plung ngin san 
Ynda kie buk ka snam iaieh, 

Khlem raifl kuhiw ki sdang pyneh. 

Ki K.umarban da mon sng^ewbha, 
Jingkhot mardor ki ai jubab ; 
Namar ka Ri ki shah ban ki^ia. 

Ban trei naduh dang saw tyngab ; 
Bainong jong ki mano ban siew, 
Xyngka ha ki kam shongdor shuh ; 
Jingkieng ieit Ri nangne kin kiew, 
Ba Ri, lawei kan san kan phuh. 


Sepei ka khih rama rutit ; 

la u riewlum ban riam ha thit ; 

Ynda la khie ka ksaw kn kporig, 

Kuin ha ka por ii Ni u JKong ; 
Jingsniew ban rat naduh d>ngkht>ng, 
Hangta ka Ri kan ieng rasong ; 

Sa shisien pat ka Sotti Juk, 

Ran wan shongkhet ba Ri kan suk. 

Ym Dei U Nongthaw 


U Briew bad la ka nialade, 

U sngew kat u te ym don shuh ; 
Kum u Siejiung u thew dung bneng, 
Pynban u tih ia la ka Jhuh. 


Kumno myndai ha Sotti Juk, 

Synshar ka suk junom ; 

Ka um ka ding ki shet ki tiew, 

Ha trop kynjai ki suk ; 

Sha lum sha wah ki trei ki beng, 
Naphang kat kaba shah ; 

Sha khlaw, sha thwei ki shang wad bam> 
Shijla kini ju dap ram ; 

Ha la u pud u sam kynthop, 

Shawei kim ju kwah rhah ; 

Pura ka mon ki suk ki saifi, 

Kim ju don jingkhuslai. 


Katba nangmih ki sngi, ki snem, 

U briow u nang shcmphang ; 

Ki khrnat pyllaw ki nang kham shai, 
^Jabieng ka nang kham proh ; 

Tang ha I’u pud kim sngewdap shuh, 
Shawei ki sdang ban tda ; 

Ki khnam ryntieh, ka wait u sum, 

Ki khreh sa ka leh thma ; 

Uwei i’u wei ki peit shonshan, 

Pihuin ki sdang pynkha ; 

Ka suk laitluid ki sdang leh klet, 
Mynsiem bad met ki bret. 

Kum din^leilieh jingstad ka proh, 

Ka pyrkha> ka pyrdaifi ; 

Ki tup ki man ki klireh ki khrum, 
Lieng duriaw bad Liengsuin ; 

Na ki ingkrem badum synia, 

Sha ki ingphew mala ; 

Na ki kali kulai, bordi, 

Sha kali sawshaka ; 

Na ki jaih phong jainkup snieh mrad, 
Sha ki sarot nailoii ; 

Na ka iaid kjat na pait kiioiigdong, 
Sha sopjuti muja. 

Ynda la kiow rasong ka meng, 
Jiiigsarong la kit^wskong ; 

Ban jot lade ki lih liewlep, 

Sha apot ka kokkhai ; 

Shapoh ramew kynrang ki tih, 

Ban lute ki Hii a ; 

Shapoh duriaw la kum ki ksih. 

Ban hiew ki jait dohkha ; 

Nangta sha sahit bneng u tda, 

Ki metbneiig ban khura ; 

Hato kumba ong Puriskam, 

Ne artat ban ioh nani ? 

Jingthaw paka nylla U BIci, 

U briew u tliap thawstad ; 

Namar ia ki u shu ioh ei, 

Kat b’u moil u pyiishad ; 

Ynda u la lushia than eh, 

Shisien ka sngi kaii poi ; 
la u bad ia ki sngew I ah duh, 

Dei kita ban iap k’oi ; 

la U Nongthaw kin pynkit pop, 

Ynda pyithei la jot ; 

Hynrci da lade ki lynshop, 

Ha ban da jot rymphot ; 

Suk te kita ki jait jingthkw, 

Kiba hun bad shaniah ; 

Katba U leh ha la jingstad, 

Khlem pyntam ne duna. 

Wei long Sarong 

^‘Baroh ki saw samoi nga shong» 
Hangne nga sngewsarong ; 

Kjatsngi ia nga ki doh khlcm thait, 
Na nga kim lah laid lait ; 

Lappraw Pyrcm sngewthiang kim 
Ki wan ban kyrsiew chiah ! 

I^apbah ka Liiur kim don lad, 
la nga khlem wan pynsad ; 

Ki mieng sngewlhiang jong ka Synrai, 
Ban jahthait ki syrpai ; 

Ba wat Iyer khriat ka Tlaiig dairthah, 
Na nga kim lah kynriah. 

Ki rong ki rup ba pher aiu ! 

Kiba ngani kup ngam phong ; 

Ki khor ki khriam kiba iiangno ! 

Kiba ngam lah ban ong ; 

Jailisem dhara jainsom muka, 

Ki khadu ne khaila ; 

Ki merina, ki thoh longstem, 

Nawei phim lali ban shorn ; 

Ki kup sarot, j uti nnija, 

I^aiphew jait laiphew skit ; 

Wat ki riaiii shad 1/la khapngiah 
B’Ja jan sma nai-tynjit. 

Ka Nohkaliar wat ka sngewphuh, 

Aiu kan thaw pyrthoi ; 

Sha nga khatduh ka hap wan ngiih^ 
Kam shap don lad shawei ; 

Ki thwei Weiking, ki thwei Sohphoh, 
Bad nga kim lah iakot ; 

Naei phin shem lada phi jngoh, 

Ha ka rynieng ryniot ; 

Pura ka mon n ad ong shadong 
Nga biang na khlieh ha kjat ; 

Kiwei ki ar kim iaryngkat ; 

La jer ia nga, Wei long.** 

Kumta ki sngi, ki siiem ki laid, 
Jingsarong ka la phong ; 
la kiwei wow ! ka beifl khlem thait^ 
Sarong la kiew shynrong ; 

Ynda ki sngcw ym lah shah shuh, 
Kyngkat bad jingbitar ; 
haioh baroh ki sdang sngewthuh, 
Jingkrcn ba la pynthar ; 

'Tiewsaw liamar shynrong jong ka, 

Ba pyniphuh iphieng ; 

Kynsan u ong, ‘*La khlem ma nga, 

Ka khmut wat hieng ruma.’* 

Ki tiew tyrkhang na kyndong knap, 

Ba iai pynsieng iwbih ; 

‘"‘J a khlem ma rigi, ki jur samla 
Kin nyin wan jngoh ia pha.” 

Ki tiew lyngksiar bad lasubon^ 

Na krung jong ka ki phuh ; 

khlem riia ngi pha nud ban ong, 
Ne pha dai g sngewsarong ; 

Ki khraw pyrkhat, u Juk u lak, 

Ki pioh jabieng kumjuh ; 

Pynpyngngad khlieh tang kham baiigja, 
Ym dei namar jong pha ; 

Wat mut ki wan ban jngoh ia pha, 
Pham lub ba kin ibha ; 

La khlem kiwei ne khlem ma ngi, 
Marwei pha long suda.’* 

I umpohliew najan neng khlieh, 

Ba ring ba pah bym lah Biew shuh ; 
Ki khraw ki rit ki tuid khiem kut. 

Ban mad pynshngiam haduh dohnud ; 
^'La khiem ma nga pham lah iphuh, 
la nga pha leh kum bym ithuh.’^ 

K.i shalynnai bad ki khasaw, 
la ki ka leh kum bym kynniaw ; 

Ynda ki la dep spel Jyndet^ 

Khatduh kim banse ban jynthet ; 

^‘La khiem ma ngi pha shlan ban ong, 
Pha leh la kum pathaw tiewrong ; 

Miet sngi ngi sar pynkhuid bha jai^ 

Ban khuid suba ngi pynphyrnai ; 
Haduh ban da peit it la long, 

Tang iaiade pha thap kiew skong.” 

Khatduh ynda ka la sngewthuh, 
Nangno ka mih nangno ka long ; 
la la jingleh ka sngewkynduh, 

Dohnud sngewrit ka sdang ban phong. 

Jingshai Na Ki Syrdeng 

I Sem lyrgkha pajih na shnong,^ 

Hun wan nga iaid lyngba ; 

Tang |:>an kwali tip mano ba shong ! 
Ngam siigew niyllai satia. 

Hangta b’rabor ki pai a shnorig, 

Ki ju rung ban shongthait ; 

Ki kam Pyrthei ki said kyrtong, 

La kat ki Rangkhlawait. 

Mynsngi mynshai itai tyrphot — 

Kuinba in kyllon noh ; 

'Ban peic najan jingisangsot^ 

Ha la ka i jaboh. 

U Rangbah Shnoiig tengkhat u poi, 
Han lum bai pynshoking ; 

Wat kat uta tang shi sainoi. 

Ban rung hapdh u phieng. 

Ngam poi kynrnaw liaba nga kclat^ 
Nangta jan man ka sngi ; 

Shata ban phai iigarn sngewiapinat, 
Hapdeng ki ing paki. 

Hangta raiktoi mar wei jar jar, 

Pajih na kiwei pat ; 

Saw dong Jong i da ki hajar, 
Jitigshai phyinai ki shat. 

Sawdong ita i trrp barit, 

B’la ker d"u langtana ; 

Kisaw samoi, ka khriat ka shit^ 
ia i kim lah khura. 

Khamtam ki miet ba pylluii bnai^ 
Haba nga dei ban iaid ; 

Thaba jingshai kat shaba phai^ 
Khlem ffiew nga da iaid lait. 

Kyndit kawei ka miet dum bnai^ 

Pather lapbah lapsan ; 

Ki lynti shnong ba Ju pynihai, 

Mynta ki dum suwam 

Ki !ng paki ba sbat phyrnai^ 

Baroh ki diun iong m^it ; 

La phieng ka khlieh kat shaba phai» 
Mynsiem kumba kynsiti 

Shane shatai, shaneng sharum, 

Ki khmat ba nga pynshang ; 

Paioh sliishnong ka tap jingdum. 

La pah niangkynjah jlang. 

Hapdeng kata ka laid ruma, 

La lap sa ka iapieng ; 

Kynsati nga i, i jingthaba, 

Jingshai ria k( syrdeng. 

Mynsiem kynsan ka sdang ban syaid, 

Nga tang iohi kuinta ; 

Beit heit sliata nga prong ban iaid, 

Lyngba ki khlaw ba ma. 

Katba nangjan ngasngew nang shngain, 
Ka phieng, kynsan ka phet ; 

Ka hangainei, ka jingsngewkhlaift, 

Ka met la kum ban Iwet. 

Phewse khadduh nga shem pynban, 

D’i ta j sem lyngkha ; 

Dap phew da ki kyiirem Jyndan, 

Ba daug thnam bha ki nia. 

Jingshai ba shat lyngba syrdeng. 
la nga ki pun lynti ; 
llajan jixigkhang shiphang nga ieng» 
Jingirn nga sngewrangli. 



22 


Tok tok nga.ded ngam lah ap shti^h. 

Bad ki ban iakmen lem ; 

Ki lok thymmai bah ia kynduh^ 

Ba ngam pat ju iashem. 

Jingsngew nongwei na nga la weng^ 
Ngi sngew kum shipara ; 

Jingim thymmai nga dei ban seng, 
Ynda nga pyrkhat bha. 

La kum u nong^aid wir pyrthei, 

B’la jngai na VU Nongthaw ; 

Jingshai ka bneng ba dang theh 
la nga ka lad U thaw. 

I Lieng Kynda 

I I^ieng kynda-*-^ 

Khlem i ^itha, 

Bapli i long suda ; 

Ha sla duriaw — 

1 shu padoi^ 

Ryngkew ba im lah poi. 

Ki jingkhie dew — 

Jingat phyllung, 

[a ki ka lah ban shop ; 

Sha trai duriaw— 

Ne sha mawsiang, 

Ha ban da suwan thiaw. 

Ki jingialeh — 

Kynduh Mawsiang, 

IDa la jingstad ki mang ; 

Khlem TJ Nongthaw — 

Ban jop ia ki, 

Sha jot pynban ki jngi. 

Wat baroh ar — 

Lada ki don, 

Dang don ka jinglymbiang 
Donkam maji— 

Ban king boitha, 

Sha shilliang ban khawa. 

U khun bynriew— 

Ha sla pyrthei, 

U lah ban sngewsarong ; 

Hynrei u klet — 

Ba khlem U Blei, 

Aiu u lah ban long ? 

Jiilgieit Ni^Ila 

Jingleit paka nylla shisha, 

Baroh ki kwah iashim bynta ; 

Kiba la mad ia ka shisien. 

La eh la jwat ban kylla dien. 

Jingieit paka nylla shisha^ 

Ym don ba lah batai ia ka ; 
Shisien ha kut shadem bMa deng^ 
Shawei pat de ka eh ban weng. 

Jingieit kordor ba ngi Biewkor^ 

Kham kor ban ia ki mawkordor ; 
Hangno ia ka ngi lah ban shem, 
Ynda phi lap sa iathuh lem. 

Jingieit nylla ba nga dang wad, 
Ha man ki dong ha man ki lad ? 
Baroh ia ka ki thrang ki sliang, 
la nga mano ban ieit kylliang ? 

Jingieit bym lah ban iakhalai, 

Ym don ba nud ban ialehkai^ 

Ka Ksiar Rupa» Paila nylla, 

Ym lah ban ianujor bad ka. 

U Tiew Pathai Khubor 

Ko Tiew Pathai khubor, 

Ba sieng kylleng pyrthei ; 
la phi ngi iai fiii wkor, 

Ki kam ba bha ki bthei. 

Ki por ki march sfet, 
la phi ngarn lah ban klet ; 
Sha niamra bak phin ngam> 
Ha shwa ba phin ioh nam. 

Na pneh mariang phi lum, 
Jingeh kim lah ban khum ; 

Na ngi ynda phi khlad, 

Nuksa jong phi ngin wad. 

Wat la phi don sha jngai, 
Sha pyrthei byn* iohi ; 
Lyngba ki krem phi ksam. 
Ban kynshew ia ka nam. 

Ki nam ba bha ban ioh, 

Kum Tiew Pathai khubor ; 

Ki 1 .aw sangam ki Kr oh, 

Sha kliar ngin iakyiijoii. 

Ko Tiew Pathai kh.ubor, 

Ngi lah kum phi ban im ; 
Ban suhsieng man ki poi , 
L.a iap, kyrteng kan im. 

Ko Tiew Pathai khubor, 

Sha sniew kam lah pynngen ; 
Badno ngan pynshongdor, 
Pyrthei kam lah ban len. 

Nuksa ba bha jong phi» 

B*la par kylleng ka Ri ; 

Ki dak ba phi la buh> 
dei ban iai pyrthub* 

Marwei hapoh jynriew^ 

Sha jngai na kiwei pat ; 

Nga ruh kum phi ban kiew. 

Ki shi ah sangam ngan prat. 

Marwei ka khriat ka shit. 
Ban tih ki par Flira ; 

U riew jaipdeh um bit. 

Ban ioh ki nam babha. 

Pathai khubor iwbih, 

Pyi thei ia phi ban ioh ; 

Wat jingthala ki khih, 
la phi kim lah ban khroh. 

Baroh ki saw samoi, 

Na sdang ha kut ka snem 
Raieh bym lah ban poi, 
Tynjuh kim lah khyllem. 

l^a Isum u ^angkara, 

Ivvbih ba sieng pathai ; 

K^yiijai na phi shirta. 

Phi iai im khlem da stai. 

L.awei ki nam phi wad. 

Ban tih khyndai jingstad ; 
Ha kJiar ki lum ba jrong, 
Pai^sngiat burom phin phong. 

Nuksa ba bha jong phi, 

Ba phriang kylleng ka Ri ; 

Sur kynud Ouitara, 

Kin rwai ia phi shirta. 

Ha pneh ka hdeiramew, 
Ym don ba lah teh mraw ; 
Paila ba phi kynshew, 
Lawei khlem pep kin paw. 

La kum I Uzhpohliew; 

Ba ksam ki ayrtap maw ; 
Mano ban poi phohshiew* 

Ha ngi pat kin wan paw. 

Ko Tiew Pathai khubor, 
Ba don jingmut kordor ; 
BMa ieit d*u rit d*u khraw, 
Ka Ri kan iai kynmaw. 


U Nong Shna Dur 

\larwei kalba u dang pyrkhat, 

Ka dur aiu b'un shna ; 

Kat b'u dang khan, ha u ka shat, 

Ka dur ka Thoi Samla. 

Kaba shongkun ba ishongkhia, 

U shBiuh haduh syngkai ; 

'‘Ngan shna, pyrfhei ba kan sngcvvbha, 
Bad ba kan ioh jngoh kai.” 

Nangta u sdang ban lum ki tiar, 
Kat kiba i donkam ; 

U maw marbul bMang sei na par, 
U maw ka Ri donnam. 

Nangno un sdang, u pyrkhat bha, 
Na khlieh ne na sha kjat ; 

Khatduh ynda ii pynkut nia, 

U sdang na ka dur khniai. 

Kamra kyrpang u set lade. 

Ban nym pat paw pyrthei ; 

Namar u kwah ban kham sule, 
Jingthmu kan nym sepei. 

Marwei, naduh dangstep u set, 

Jar Jar faapf^h kamra*; 

Ki jingatighud b*un sa shongkhet, 

Bad nam b’un khung nangta. 

Ka bam ka aa da hap pynbor. 

Da ki shakri trei Ing ; 

Ban leh kamta um i don por, 

Ka dur khmat ka sdang ring. 

Kumta ki hat. taiew, ki bnai, 

U minot khlem shongthait ; 

La por Q da siewspah kunai, 

Khlem kheiR ka thait ka IwaiU 

Khatduh ynda la dep janai, 

Lymphuifi na khlieh ha kjat ; 

Ula ihun ha b’u peit khai, 

Sa nongbishar b’un wad. 

Ynda la biang nadong shadong> 

U sdang sa ka buh ia ; 

Ba kin peit kai ba un sarong, 

Ynda ki bishar bha. 

Kat kiba wan kim lah khlem nam, 
Jingni kti ba phylla ; 

Ynda ki i lei ia ki kam. 

Ki sdang ai nam kham bha. 

Ki khraw ki rit, ki stad. ki bieit, 

Kat kiba la iohi ; 

Kim lah khlem sngewshongkun i ieit, 
Ka dur kum ka puri. 

Napdeng kita ki phew hajar. 

La don satang uwei ; 

Uba kham pher na u paidkar. 

La khot ia u, riewblei. 

Khatduh na u, u kwah b*un ong^ 

Bad no un pynsyriem ; 

^"La biang/* u ong, •^nadong shadong — 
T^ang ba kam don mynsiem.** 

La kyndit thret u Lok baplii 
Jubab b’ia pynshaiong ; 

Nangta u sdang ban kham iohi 
Kham bha ia jingsarong, 

*'Mynta ngatip b’dangdon nanga — 
Nongshna dur ba kham khraw ; 
Uba kham stad bad kham phylla> 
B*la khot ia U, Nongthaw 

Naduh k^a ci sdang shemphang, 
B’um dei shuh ban kiew 9kong ; 
Namar bad L' ban iapyrthang» 
Haei haci ym long. 

Nangta artat u nang kham iar. 

Ban puson la jakhom ; 

Sha jingsngewrit kat b*u nang hiar, 
U nangkham donburom. 


Ka Ri Ba Nga leH Eh 

Aiu ko Ri baieit jong nga, 

Ngan leh namar jong pha ; 

Bun phew kylla ki snem ki iaid, 

Pha dang iai kdup khlem thait ; 

Ki Laiphevv Syiem, Khadar Doloi, 

Na pneli jong pha, ki mih ; 

Ki Rang khlawait, ki Thei kynsai> 

Ki khyndai bah ryntich. 

Ko Ri donnam ki Kfii ki Kpa, 

Ri umsiiam ki longshwa ; 

Mynnor dap lak pha la pynlha, 

B’la nam haduh mynta ; 

Sa shisicn pat pha sdang kyrsanfl^ 
Sha khlieh pha la kiew skong ; 

Jyndei, wat ha b’la biah phong^aip 
Kim I ah ban pynbijat. 

Khun dap shynrang pha iai pynkha, 
Ym tang ha la rympei ; 

Ki riew tipblei, tip kur tip kha, 

WlsL klang shisnieh pyrthei ; 

Ki proh jabien^ ki khraw pyrkhat, 
Badno kini iaryngka^ ? 

Nadtih ka juk ka Aioni Ksiar, 
B’dang bah ryndang u Syiar, 
Haduh b'u briew u jan leh blei, 
Jem jai plia shong palei ; 

Pha dang iai sah sotti sad a, 

Suba paka nylla ' 

Suhsieng iwbfh ka nam Ixi bha, 
MynwH, mynta, shirta. 


U Labaitang KMent Khmat 

Kynja u ricvv jaipdeh, 

Ym bit ban ai jaka ; 

Lada ban trei um trehy 
Umdei ruh ban saidthtna* 

Na Ing ha b’u byrngom^ 

La kat u puh shilum ; 

Hynrei tang poi u pdein. 

Ban thiah ha ban da hun. 

Ki sur sawa bajem, 

Ki Iyer pyngngad ki doh ; 

Laiphew ki sur ki tern, 

Ki kshaid rymphum ki noh. 

Ki sim ki doh ki rwai, 

Nawei shawei ki her ; 

Ha lum ba lung u Krai, 

Ha them kaweh u Sder. 

Hajan kawei ka Jii> 

U khiat u peit lyngngoh ; 

Ha lade u kylli« 

Sa shiphang wan u lyoh. 

lano tip ka byrngem, 

Ka Dnij^iem napoh ki bniap ; 
I’u Bfeift na khap ka krem, 
la ka ba un khum iap. 

'"‘Balei ka bneng ka saw P’ 

Kylli sa u ngap tern ; 

'^^Imat ka don. %a daw. , 

Ka byni pat lah ban sneni.** 

^'Aihia du pleng u thiah» 
Jaipdeh ka la teh mraw ; 
Jingtim khlem pep un shah, 
Na U Nongbuh Nongthaw.*’ 

Jalyt it wow ; u padiah^ 

Alhia ba u kyrsiew ^ 

Ki khmat ba ring samthiah, 

Ngai ngai ha jingphohsniew. 

Pukni ki swait bunsien. 

Ban phngoh u dei u ei ; 

Ahia u thie pien pien> 

Ani, um lehrain ei.’’ 

Katta ka win ka khlaw^ 

Jaiptleh um tip ei ei ; 
la ei ha u kim paw, 

U pat, shala pyrthei. 

Sladieng ki sdang kaweh, 
7’iewrieng ki pynsuhsieng ; 
la ki ban mad um treh, 
Pynban ia ki u, tieng. 

Kat sha b’u peit b’u phai, 
iiud khyllie fliuhniat ; 
JXaniar jingteh riewkat, 
la u kumbakiil btat. 

Ka tnga, ki khun lei lei, 
Kumno kin juigew la u ; 
BapK kim tfp ei ei« 

V pat ha skwa 

Kft leit ka wan kam pher, 

Khlem don ka wit wa ; 

Dang saw tyngab u her, 

Beit beit shapoh lyngkha. 

Shi khiew ka ja kyndeh, 
Khnang ba un bam ja sngi 
Hynrei tang poi u khreh. 

Ban pdem baroh shi sngi. 

Mano ba kham tip bha ! 

Baroh kaba la jia ; 

Satang ki khmat bapli, 

Ba lah ban ai saklii. 

Ah ki bapli kynracl, 

Shakri Jong u AJhia ; 

Nalor ia ki u thad, 
la u ki pynsngewbha. 

La pop um lab ban set, 

Shisien ka sngi kan paw ; 

La,u leh ha lyndet, 

Ka long ka ba mynsaw. 

Ha ka tyngab khlem rain, 
Khlem map ka thad madan ; 

la ki khmat b’u shngaifi, 
Haram ia u kim shlan. 

Ynda u kyndit thret, 

KHlem pat tip ia ka daw ; 

*‘Ban kyrsiew phi la klet,*^ 

Hangta u sdang kem daw. 

*‘Ko khmat ! ** u dumok jraill, 
Khlem kheiS ia la ka raill ; 
^'Balei phi sngap man man, 
Nga sngew la kem ka thngan.** 



Tyngab ba dan.^^gta,^ 
Shikyntien plak.k^ kren ; 

**Ja ki, la nguid nia ngaV^ 

I’u jaipdeh ka byrthen. 

^^Khlemi ain,** a ka sur, 
l.a shkor u pyuieng jr iang ; 
‘•KhJem khein la kha, la kur, 
Hangne me thiah ang ang/* 

K-hlem jubab shuh ia ka, 

Naiiiar la lap niynla ; 

Um lab ban buhrieh shuh, 

Jingleh u sngevvkynduli. 

“Naduh niynta ka sngi, 

Ngaii ihad kal h’u ba don ; 
Pyi ihei kaii sa kyjjshi,^ 
l.a long ryiiieng me phon. 

Ka jri kan ieng sakhi, 

Naduh basclang iia kut ; 
la kliun ia tnga bapli, 

U khun ka pynlut phut.” 

Man man u kan hi jlang, 
Khlem ang shikyntien ruh ; 
“Mem bit shuh ban iashang. 
Bad briew bad mrad kumjuh. 

Naduh Tnynta men long, 

U Labanang khlem khmat ; 

Sha khlaw sha btap men shong. 
Ban mad Pu diengsympat. 

Katba nangm^ih ki sngi. 

Men nang ringswai bad rit ; 
Pyrtheishuh mem iohi. 

Men mad tang jingkordit.” 

*'Waw ! nga uba lanot,” 

Halade u pyrkhat; ; 

**Mynta ia la ijot^ 

Nga dei ia ki ban mad. 



34 


Sha hniap nga dei hati 4l|ong» 
Ban buhrieh ialade ; 

Wat la nga sngewkiengklong^ 
Ngam lah shuh ban lape. 

Nangno ngan ioh jingbam^ 
Pynkdang ia la ka kpoh ; 

Sa tang da ka dih snam, 

Jingthaw katba nga ioh/* 

Tyngab nangta de bak» 

Ka leit pynsawa shnong ; 
Khlem reij ka thad plak plak, 
Kumba ka dei ka long. 

Naduh kata ka por, 

Pyrthefl ka sawa haw ; 

Jaipdeh khun khlemakor^ 

Ka thad h*u dieng h’u maw. 

Ki khun samla ka Ri, 

Ba ngin ioh jinghikai ; 

Ba ka lawei jong ngi, 

Kan long ba dap kyrhau 

Lada ngi mlien kumtei, 
la ngi kan lam ahano ? 

Ngim lah ban paiy pyrtheu 
Bad ioh ki jingpyrto. 

Lada kum u ngi long, 

Pyrthei kumno kan ong ? 
Shirta ngin jah burom, 

Ka shah tim ruh junom. 

Ngin beh namarkata, 

Ngim shah un shong bad ngi ; 

Ba ioh u pynjakhliai 
Jinglong nylla sotci. 



II Dieng Khyrwait Lyer 

Kfarwei nga ieng ha rud lawbah^ 
Jingeh weibriew 
Nga shah ; 

Ka shit ka khriat, u slap u phria, 
Nga shah khlem da 
Salia. 

Eriong erngit kamon kadiang, 
Khyrwait ha ban 
Da biang. 

Bunsien nga diaw ba riga pyrkhat> 
Ryngkat bad ki 
Ummat ; 

Jingtrei minot bad lur shitom, 

Ym don ba ai 
Burom ; 

Pyrthei pynban ka biahphongrai> 
Shu kat shaba 
Nga phai. 

Nga sngew shempap kum Lainili, 
Pyrthei siat 
Pharshi ; 

Pynban nga sngew nga dei ban shah> 
Katba nga dang 
Sngewlah ; 

L.awei ban long lada nga kwah. 

Da kat u riew 
Rangbah. 

Ka beiB ka khoh ka kawangktieh> 

Na ka ym lah 
Buhrifh ; 

Kum snieh kyndad nga dei ban long,. 
Ai lad kin rah 
Mationg ; 

Nga dai ban phraitg kum krtar nylla» 
Ha ban da^ kmg* 

Paka. 



Ban proh ka khlieh ban jvifat ki tHied, 
Pyrthat wat la 
U tied ; 

Ngan ieng Rangbah ban eh ka rngiew, 
Ha ka longbriew 
Manbriew ; 

Ba nam lawei ngan khung kyndung, 
Ha ban da kiuh 
Ki pu ng, 

Jingniut.ba jwat ba eh ban bthat, 

Nga sngew nga dei 
Ban bat ; 

Ba longJRangbah kari eh kan iavv, 
Ba Ri kan sah 
Kyntnaw ; 

Nuksa paka suba nylla, 

Nangnc kin i 
Shynna. 


I Wah Duid 

Baroh ki saw samoi 

Nga tuid ruh khlem sangeh ; 

Na tlotig nga iai kyisoi. 

Ban thorn ia kiraieh. 

Na pneh ka Mei Pyrom, 
Hangta nga San nga mer ; 
Ha la rympei nga shem, 

Ki jingsumar ba pher. 

Kumta nga sap nga plung, 
Hapdeng ka sneng ka kr^w, 
Tiphriew tipblet nga khung, 
Lawei ba ngan kynmaw* 

Hapdeng jinglong khynnah, 
^Tipd>3S»tip9%A k|ini ktah ; 
La khleip^ k£ kmie ki kpba, 
ka la thario. 

Nangca hapneh ka l.yior, 

Nga sdang ban samla bha ; 

Ki jingpyrkhat bajur, 

Ha nga ki wan khura. 

Kumba kyrthep uinsaw, 
Jingma ngam poi kynmaw ; 
Klilem khein nga iaid palwan, 
Ki /urn nga kheili mad an. 

Kijingialeh bajur, 

Hangno ruh ki tyniah ; 

Horn diap nga hap ban tur, 

Ha shwa ban long Rangbah. 

Kyndit wan ka Synrai, 

Jiiigmut ka sdang kham shai ; 
Ran iro khambha lawei. 

Ban leh tipbriew nga dei. 

Ki nain ba donburom. 

Ban ioh, tigan trei shiiom ; 

Tyngch nga dei ban leh, 

Ka syep, wat dei ban theh. 

Jingthinu Jong nga ka long. 

Ban poi haduh ka thong , 
Shaduh duriaw baiar, 

Minot dem diap ngan par. 

Ka Tlang khatduh ka wan, 
Raikhoh raidiaw nga sdot ; 

Pisa mynsiem ka ban, 

Bym tip ia la ajDOt. 

Katba nga dang duriap, 
Bynftiaw nga dang durii^i, 
Lyer khriat jingiap ba Igap ] 
la nga Ita pyntbeptieng. 

Hynrei nga tip ihikna, 
Duriaw bai^ ngan poi ; 
Hapdeng ki jinglynga, 
Mynsiem ka dang padoi. 

I.a wei ynda nga jam» 
Bad la ki lok ba bun ; 

L.a wai baroh jingiam, 
Kyrdan jingim Ja pun. 

Jingim kum 1 Wah Duid, 
Pyrthei kum Saw Samoi ; 

H’u briew la ai laitluid, 

Sh’U Blei Tu kwah ban poi. 


I Wah Disoi 

Naduh ki thaifi lewduh, 
Mawprem bad Wah thapbru ; 
Lyngba jong ki i suh, 

Shano ngim tip i thinu. 

Iwtung rynieng i kit, 

Ki jingjaklia baroh ; 

Sha i khlem tuid, kim bit, 
Wat la ki sngewjaboh. 

Baroh kiba la tip, 

Shajan ban shur kim kwah ; 

Ka khmar ka dum iongngit, 
Tang jngoh ruh kim sngewjrah. 

Ki tngit ba ikynsha, 

I kit la lut ka Sor ; 

La lut ki jingjakhlw^ 

Badno ngin pynnujor. 

Burom na sla pyrthei, 
la i mano ban ai ? 

baroh k^Wei, 
ka ^a'hg tyhgkai« 

Im don jingitynnat, 

B’i lah ban ring ban pah ; 
Ki niut ba thaill suhsat, 
Marwei i tuid paidbali. 

Ki khlur^ ka sngi^ u bnai, 

Hato lyndet kin phai ? 

Ki Iyer rnariang iwbih, 

Naji kin ym wan dih ? 

Man la ka khyllipmat, 

I lynqkien sak shi sak ; 
Shaba ngim poi pyrkhat, 
Ki lok i lyndet bak. 

Syndah i wah Mawpdang, 
Ryngkai i Wah Umkhrah ; 

Bad ki i iaid pawang, 

I^yngba ki law kynjah. 

Na Kshaid bajrong kynian, 
Napoh ki mawramsong ; 
Lyngba lynti bajlan^ 

Ban ioh ia la ka thong. 

Lynter ki jingialeh, 

I tur ia ki raieh ; 

Sha khadar snem lynti, 

Sha ri ba thiah ka Sngi. 

Ki jingiwtung iwli, 

Shata kim lah ban jngi ; 
Lymda ki iaid kum i, 
Lyngba jingshah kynshi. 

Katta ka biah phongrai, 
Kylliang tiea miew im j^ai ; 
Nulwa p’aka aylUm 
KI9L ngpi ihirta. 

Bad ki sha Ri ba jngai, 

Lem bad kiwei ki lok ; 
Nangta l>aa shat jingshai, 
Wat ia kiba kynkok. 

Ba iigan cJa lah kum i. 

Jar jar ban iaid khleni thut ; 

Ha jingpusoM I>an Jngi, 

Ryiigkat jyiisur jingmut. 


Tipbriew Tipblei 

Tipbriew tipblei long nia wiiongrim, 

Ym tang ia u Riewniain ; 

Kumjuii ruh ia u luk u lak, 

Pyrthei baroh satlak. 

Tangba ki soh ki dei ban paw, 

Wat la ngi shong sha khlaw ; 

IChlern ka tynrai y/n lah ban suit. 

Da rong ne da ki buit. 

Lawei ka Ri bad jciidbynricw, 

Irat ban san ban kiew ; 

Ki Th*^i kynsai ki Rang khlawait, 

Ym dei ki tarn kyiitait, 

Ki Mangkaiong ki leh tynheng, 

Ka tai ka thiew, ka weng ; 

loh bsap pynban syrngievv jong ka, 

Kada, ba kup snieh khla. 

Longbriew manbrievv ka Jailbynriew, 
Ban eh ban ksan ka rngiew ; 

Donkam ki Rang tipblei tipbriew, 

Ki briew ba kat ki briew, 

Ki nguidjuban ki phlan duman. 

Da ka, ki iai pynksan ; 

l*u paid Ri, i’u* paid tiam. 

Da pnah thylliej ki 

Ka Ri, ka niaxncka^ saW:ai^hb9s 
Kumnolcan mew' pylla ; 

Jied shiah ka wad da khan shanam, 

Ki briew ka ktien bad kam. 

Tipbricw tipblei bad ka, ka don> 
Pariah kadiailg kamoh ; 

Suba nylla jingbha shisha, 

SngewJem i’u rit i’u ria. 

Ka malade ka buh shadien, 

Kam ai jaka kan sdicn ; 

Ka hanglamei ka meng kyr<^it, 

Sha khlaw ruh ka beh phreit. 

Ka khwanmyntoi lade shimet, 

Syndon ki klet ki bret ; 

Ba kup shilliang kin ioh inynsiem> 

Ba jaitbynriew kan im. 

Don ma ki len lade mynta> 

Ba Ri ka la pynkha ? 

Kiba im sngi ba'jaitbynriew, 

Sha khlieh ba kin kyntiew* 

Ngim noh mynsiem, duh jingkyrmen, 
Ba Ri kan pynkha shen ; 

Ki riew tipbriew tipblei shisha^ 

Bate it la ka kynja. 

I Duitara Laikaai 


Ha jrong tympan surpring jaing, 

1 Duitara Laiksai ; 

Hapneh nongtem u thum ban kiag> 
Baroh sh imied iashai. 


Uwei u ksai um lab kynjoh. 
Ban kem baroh ki sur ; 

Baroh lai ksai dei ban kyndoh» 
Surthiang pynwan dur. 


Kumba wahduid barit im Iah» 
Marwei ban long duriaw ; 
Lymda synrop bad kiwei pat, 
Pyrthei im lah ban paw. 


Ka Ri India ba bun jylla, 

Ba pher ka iiiam, ka ktien ; 
Tyllup ka Ri kawei ki phla. 
Lama lairong ki sdien. 


U Brlcw marwei wat I’u sngewstad, 
Aiu un thaw pyrthei ? 

Khlem Mei mariang baitynnad, 
Um lah ban ong ei ei« 


Ki sim ki doh, u briew u mrad, 
Baroh ki jait jingthaw ; 

I*U Trai Nongthaw baroh ki wad» 
Khlem Blei pyrthei kan blaw. 

PhanMv 


Ka jaitbynriew 
Ka Ri donnann^ 

Ba shong ka mon ba jwat ; 
Ba sdang kynroi g— * 

Na kie berong, 

Shaduh ban kiew rasong. 


Ka Ri, ka Niam 
Ka jaitbynriew, 

Symbai phanew ngim kwah ; 
Ki bat jnban, 

Ki iar jingmut. 

Long shisha kan sabut. 


loh ibah sin ei 
Li li pen pen, 

Shu kohnguh khlem sngewthuh ; 
Tang katba ong 
Ki phian duman. 

Ban ia ainia kim shlan. 


Tengkhat wat la 
Ka jong ka nia, 

Ki kohnguh khlem sawar ; 
Na lade pat 
Khlem da pyrkhat, 

Pathar ha shrip ki ngai. 


Ah jaitbynriew 

Ti^lei tip^Mriew; 

Dei bail da kfai^>isidci ; 
loh ngat madei 
Pathaw tiewrong, 

Ka Ri te la kieng klong. 

Nong^saiB Hima 
Ne nong^saiA Niam, 
Matang da khan adkar ; 
K.i reng maitah 
K.i hangamei^ 
loh kylla mulot ei* 


Ba Ri baieit 
Kan san irat, 

Hormot ka nam shirta ; 

Ki tiew pathai~ 

Khubor ban sieng^ 

Lawei ban phuh phieng. 


Ka por ia ngi 
Ka dang kylluid. 

Ban jied ban sot laitluid ; 
loh shah samkhmut 
Kum ki Phanew, 

Iqh sha &ym ju ew,. 


Ki riew jakblia 
Ki Duhalia, 

Peitngor ioh ngi shat khmat ; 
Ba jaitbynrtew 
Lawei ka saill> 

Da.Tb^i, daKaagi^don malA. 


K^ 9hong ha..ngi 
U paid ka Ri, 

Ban thiew, inm tai, ban tait ; 
lano, hano--* 

Ban shat waidong, 

Ym dei ki kyila rongi 



Lada ka jait — 

Bynriew ka iap, 
lano n^in kynnoh pap ? 

Ka Ki) ka Niam 
Ne nongialam, 

Ne siia kokkhai ngin ngam ? 


Ba Ri baieic 
loh kie lypgkien, 

Ha kti ki thap myntoi ; 

Ka shong ha ngi 
U paid ka Ri, 

Ban dwai phirat mied sngi. 


Ngi tang kheifi sting 
Leh bym suidniew. 
Babe la kylla prah ; 
Kiwei ngim dei 
Ban pyrikit pap, 

Ba Ri pat ka nang iap. 


Hynrei ngim dei 
Ban nph mynsiem, 
la nki to pyntylli ; 
Naduh mynta 
StiacFuh lawei, 

K'i Riew shisha ba'R sei. 

Lymda 


Lymda iigi san ha pneh I Mei, 

Lawei ngim lah ban paw pyrthei. 

Lymda ngi im tipbriew tipblei, 
Kumno ngin tei ia ka lawei. 

Lymda ngi mlien ban long babha, 

Jinglong shisha ngim lah pynkha. 

Lymda ngi ri ia la burom, 

Kiwei kumno ngin long rukom. 

Lymda ngi sdang ban trei minot, 
la la jingim ngim lah tei mot. 

Lymda ngi long kiba uigewrit, 

Ha sla pyrthei ban im ym bit. 

Lymda ngi long kiba tngewlem, 

H*u rit u ria ngin shah pynrem. 

Lymda ngi long kiba iaieit, 

Khlem pep pyrthei kan khot ki bicit. 

L^mda ngi long kiba sngewnguh^ 
tia sla pyrthei ngin im kyrduh. 

Lymda ngi ieit ia la ka Ri, 

Ingkhong shyllang, .ngin shah pharshi. 

Lyttida ngi long ki. khuid jingmut, 

Ki lok ki jor kin phoi kin thuc. 

Lymda ngi long kiba larkam, 

Ngim dei ban rhah kam nongialam.. 

Lyrnda ngi nang mynsiem pyndein* 
Kiwei ia ngi kin ym sngewlem. 

I-.ymda ngi bat ia la ka ktien, 

Ki briew ia ngi kin artatien. 

Lymda ngi long ki riewkunai. 

La long rynieng ngin shah khalai. 

LyiTida ngi lait ka long riewkai, 
Ngin ym la lait na ka ieit sbai. 

Lymda ngi long ki rievv shisha, 

Jingim jong ngi kan nang jakhlia. 

Lymda ngi long ki riowrangbah, 
Jingsnicw ngirn lah iaieh pyrshah. 

Lymda ngi dei ki bha jinglong, 

Pyrthei ia jigi kan tahmationg. 

I.yiiida ngi del ki prolijabieng, 

Wat rif;wrnada)i ia ngi um phieng. 

r^ymda ngi sdang na tdah khyndew, 
Ngiin lah ban poi sliaba ngi thnw, 

T^ymda ngi kwah ban im adkar^ 
Ngini dci than eh ban im pathar. 

l^ymda ngi ieit shisha I’U Blei, 

JingJeh riewblei ka Ichnohei. 

Lymda ngi long ki riewshcmphang^ 
Bad ki riewstad ngim dei ban shangf. 

Lymda ngi ieit la ka kynja, 

Mynsiem ieit Ri ka dang duna. 

Lymda ngi ieit i’u parabriew, 
Jingkieng sh’LT B^lei ka eh ban kiew» 

Lymda jingicit ka la ih bha, 

Pyrthei kam dei ban paw ruma. 

Lymda ngi long kiba kohnguli, 
la la jingleh ngin sa sngewthub. 

Lymda ngi long ki b*la pynkhreh, 

Sfgim lah ban shah ia ki jingch. 

